num_pages: 742
description: Излязъл през 1978 г., „Битието“ е вторият роман на Владимир Зарев и първият, с който привлича вниманието на литературната критика в края на 70-те години на ХХ век като романист. Заедно с последващите го - „Изходът“ (1983) и „Изборът“ (1985), той съставя романова трилогия, съчетаваща родовата хроника и историческите събития с личната житейска съдба на героите. Явен е стремежът на писателя да види днешното битие като брънка от многовековната верига на историята, да осмисли по нов начин миналото, да потърси в него неоформените още черти на утрешния ден.***Романовата трилогия „Битието“, „Изходът“, „Изборът“ е вълнуваща сага, в която се разкриват житейските премеждия, възторзите и паденията на тръгналия от Видин род Вълчеви. Действието в първата книга „Битието“ започва в далечната 1895 година и проследява драматичните събития от следосвобожденската епоха през Балканската, Междусъюзническата и Първата световна война до 9 септември 1944 година.Авторът сложно и талантливо преплита личните светове и истории на един род със съдбовните и мъчителни обрати в историята на България. Романовото действие лъкатуши между психологическото и социално противостоене на героите - силни и жадни за реализация личности, между високия морал и низостите, между любовта и омразата, заплита се в братоубийствени страсти и неправдоподобни събития и пренарежда в незабравима цялост протяжните подробности на живота. „Битието“ напомня въртяща се сцена, върху която героите се качват и слизат ту велики и красиви в поривите си, ту обладани от провинциална мерзост, ту обсебени от модерните идеи на своето време. Романът ни увлича не само с богатия си и интересен сюжет, но и със стихията и епичния дъх на езика с възможността и днес да прочетем себе си в тази книга.
language: Bulgarian
title: Битието
publisher: Ciela